* Tīmekļa vietne: <https://jjeris.github.io/tim-diz-exam/>
* Pirmkods: <https://github.com/JJeris/tim-diz-exam?tab=readme-ov-file>
* Onedrive: <https://universityoflatvia387-my.sharepoint.com/:f:/g/personal/je18011_edu_lu_lv/EpwqTdDK7zRPmZ_u56RnzhIBzA-PvD3Zkaj2k4c_-qicdA?e=Awbx3k>

# Koncepcija, izvēlētā vizuālā un tehniskā risinājuma apraksts

Izvēlētā apakštēma dotajam darbam ir “Mans ceļš uz Latvijas Universitāti”, proti, tas, kā es izvēlējos kļūt par studentu Latvijas Universitātes Datorikas fakultātē un tieši studēt datorzinātni. Šāda tēma tika izvēlēt, jo citas piedāvātās tēmas nelikās ļoti saistošas, kā arī man šķita, ka man būs vieglāk pastāstīt par procesu, kā izvēlējos kļūt par studentu, un nevis rādīt un attēlot maršrutu, kuru es veicu dodoties uz fakultātes ēku. Mājaslapa satur minimālistisku dizainu, kura mērķis ir izskatīties estētiskam, vienkāršam, viegli pārskatāmam un cerams arī intuitīvam.

Kad lietotājs atver doto mājaslapu, viņš vispirms redz Latvijas Universitātes Raiņa Bulvāra 19 fakultātes ēku, zem kura seko stilistiski noformēts teksts:

“MANS CEĻŠ | LATVIJAS UNIVERSITĀTE | DATORIKAS FAKULTĀTE”

Virs šī attēla stāv navigācijas josla:

* kreisajā pusē ir lapas *pseido* logotips “MANS CEĻŠ UZ LATVIJAS UNIVERSITĀTI”,
* labajā pusē ir gan apaļa poga, kas nomaina krāsu tēmu dotajai lapai no gaišās uz tumšo, kā arī navigācijas izvēlne, kas ļauj lietotājam ātri pārvietoties uz galvenajām lapas sadaļām: Hobiji, Vidusskola, Augstskola.

Galvenais lapas saturs ir tātad sadalīts pa 3 iepriekš minētajām sadaļām, kur katrā sadaļa ir sadalīts par 3 apakšnodaļās – kopā 9 apakšnodaļas. Apakšnodaļas savstarpēji atšķiras ar to attēlu novietojumu, kas padara doto dizainu interesantāku. Pirmā apakšnodaļa novieto attēlu labajā pusē, kur nu trešā apakšnodaļa to novieto kreisajā pusē. Pati vidējā nodaļa neiekļauj attēlu vispār, kas dod nodaļas izkārtojumam interesantu formu.

Katra apakšnodaļā stāsta par apakštēmu galvenajai nodaļas tēmai, un dod personisku informāciju par manu dzīvi, pieredzi un uzskatiem, kas noveda mani līdz studijām Latvijas Universitātē.

Mājaslapas apakšā ir redzama kājene, uz kuras ir rakstīts mans vārds – lapas veidotājs. Tās fons gan tumšajā gan gaišajā režīmā ir pelēks (#525252).

Doto mājaslapu var aplūkot 2 krāsu režīmos – gaišajā un tumšajā. Gaišajā režīmā navigācijas josla ir gaiši zila (#4797ff), pats fons ir balts (#ffffff), bet fons tekstam ir nedaudz tumšāks (#e5e5e5ff), kas dod kontrastu starp fonu un lasāmo sadaļu. Teksts ir parādīts melnās krāsas tonī (#1e1e1eff). Tumšajā režīmā, navigācijas josla it tumši zila (#092243), fons ir melns (#2e2e2e), bet teksta fons ir nedaudz tumšāks (#242424). Pats teksts ir salīdzinoši balts (#e5e5e5ff).

Mājaslapas teksts tiek parādīts ar *Josefin Sans* fontu, kas tika izvēlēts, jo tas ir salīdzinoši vienkāršs, bet tomēr arī ļoti skaists fonts, kas dod tādu kā siltu sajūtu, lasot tā tekstu.

Lai doto mājaslapu varētu aplūkot uz mobilajam ierīcēm, tā dizains tika pielāgots dažādā ekrāna izmēriem. Lapas izkārtojums mobilajā dizainā ir tāds parts kā datoriem, izņemot to, ka tēmas mainītāja poga atrodas tuvāk navigācijas vidum, kur nu datoru ekrānos tas atrodas tieši blakus navigācijas izvēlnei.

Visas darbā iekļautās fotogrāfijas ir paša uzņemtas un ietver dažādas vietas, kas ir saistītas ar Latvijas Universitāti.

Mājaslapa tika izstrādāta, lai tās saturu būtu viegli uztvert, kā arī tā izskats būtu mierīgs un vienkāršs. Tā dod ieskatu tajā, kā es nokļuvu studijā Latvijas Universitātē, kas ietekmēja manu ceļu uz to un kā tas ir ietekmējis manu dzīvi līdz šim.

Mājaslapas dizains tika izstrādāts *Figma* (<https://www.figma.com>), lietojot *Figma* pieejamus instrumentus, teksta fontu un grafiskos elementus. Pats dizains ir salīdzinoši vienkāršs un seko svētā Grāla *(Holy Grail*) lapas izkārtojuma principiem, kas nozīmē to, ka lapas augšā ir navigācijas josla, galvenais saturs ir sadalīts starp 3 kolonām, un lapas apakšā stāv kājene, kura pielāgojas satura 3 kolonu izmēriem. Iemesls izmantot šādu vienkāršu dizainu bija tāds, ka tas ļāva eksperimentēt un šo dizainu papildināt, kad to jau sāka izstrādāt ar kodu.

Pati mājaslapa tika izveidota lietojot parastu HTML un CSS. JavaScript tika izmantots tēmas nomaiņas funkcionalitātei, kuru nodrošināja CSS un HTML klašu sistēma.

Kopš gala darba progresa atrādīšanas maija beigās, es izvēlējos arī ņemt vērā pasniedzējas norādītās piezīmes:

* Tika iedalīta vairāk brīvās vietas starp varoņa tekstā daļām un to atdalītājiem (simboliem “|”), kas dotos vārdus padara vieglāk uztveramus.
* Tika palielināts attālums starp tekstā ievietotajiem attēliem un to blakusesošo tekstu.
* Izvēlējos arī mainīt lapas logotipu, kas atrodas kreisajā augšējā stūri. To novienkāršoju uz formatētu tekst, bet tomēr parūpējos par to, lai šis teksts izskatītos labi, kā arī pēc tāda kā logotipa, proti, teksts ir nemainīgs (“Mans ceļš uz” vienmēr būs virs vārdiem “Latvijas Universitāti”).
* Krāsu tēma arī tika pamainīta, papildināta un novienkāršota, ko izvēlējos darīt, kad biju labāk sapratis sava iecerēta dizaina izskatu.
* Es izvēlējos paturēt tēmas maiņas pogas izskatu (balts vai melns aplis), jo tas likās unikāls, kā arī minimālistisks, kas iekļaujas pārējās lapas kopējā dizainā.